ሩሲያና ሳውዲአረቢያ የ3 ቢሊዮን ዶላር የኢንቨስትመንት ስምምነትን ተፈራረሙ
የዓለም ግዙፍ የነዳጅ አምራች ሃገራት የሆኑት ሩሲያ እና ሳዑዲ ዓረቢያ ከ3 ቢሊዮን ዶላር በላይ የጋራ የኢንቨስትመንት ስምምነቶችን ተፈራርመዋል፡፡ ሁለቱ አገራት  የርዕዮተ ዓለም ልዩነቶች ቢኖሩባቸውም በጋራ የኢኮኖሚ ጥቅማቸውን ግን አጠናክረው ለመቀጠል ነው የተስማሙት፡፡በዓለም የታየውን የነዳጅ ዋጋ መቀነስን አስመልክተው የነዳጅ አምርችና ላኪ አባል ሃገራት ድርጅት ኦፔክን የምትመራው ሳዑዲ ዓረቢያ እና ሌሎች  የኦፕክ አባል ያልሆኑትን የነዳጅ አምራችና ላኪ ሃገራትን በበላይነት የምትመራው ሩሲያ የታየውን የዋጋ ቅነሳ ለማስተካከል በጋራ ለመስራት ከስምምነት ላይ መድረሳቸው ይታወሳል ፡፡የሳውዲ አረቢያ  ንጉስ ሳልማን ለመጀመሪያ ጊዜ ሞስኮን በጎበኙበት ወቅት ነው ሩሲያና እና ሳዑዲ ዓረቢያ ከ3 ቢሊዮን ዶላር በላይ የጋራ የኢንቨስትመንት ስምምነቶችን ተፈራርመዋል፡፡በሃገራቱ መካከል የተደረገው ስምምነት የሩሲያው የፔትሮኬሚካል ኩባንያ በሳዑዲ ዓረቢያ 1 ነጥብ 1 ቢሊዮን የአሜሪካ ዶላር ኢንቨስትመንት ለማከናወንና  ኢሮ ኤዥያ የተባለው በሩሲያ ምድር በነዳጅ ቁፋሮ ላይ የተሠማራው ኩባንያ በበኩሉ 150 ሚሊዮን ዶላር ወጪ ያደረገበት ኢንቨስትመንትም ከስምምነቶቹ መካከል ትልቁን ቦታ ይይዛሉ፡፡ከእነዚህ ስምምነቶች በተጨማሪም የሩሲያ ኩባንያዎች ከሳዑዲ ዓረቢያ ግዙፍ የሃይል መመንጫዎች ተወካዮች ጋርም ተወያይተዋል፡፡በዓለም ከሚገኙት ነዳጅ አምሮቾች መካከል ትልቁን ቦታ የሚይዙት እነዚህ ሁለቱ ሃገራት የርዕዮተ ዓለም ልዩነታቸውን ወደ ጎን ትተው የጋራ የሆኑትን የኃይል ዘርፎቻቸውን ለማጠናከር ስምምነት ላይ ደርሰዋል፡፡የዘርፉ ባለሙያዎች እንደሚሉት በነዳጅ ላይ የሁለቱም ሃገራት ስምምነትና እንቅስቃሴ ዓለም አቀፍ የነዳጅ ዋጋን ከፍ በማድረግ ረገድ የጎላ ሚና አለው፡፡የሳዑዲ አራምኮ እና ሳዑዲ መሠረታዊ ኢንዱስትሪዎች ኮርፖሬሽን ከሩሲያው ግዙፉ  የፔትሮኬሚካል ኩባንያ ጋር ከመግባባት ላይ በመድረስ  በሁለቱም ሃገራት የፔትሮኬሚካል ኩባንያዎችን ለመገንባት የሚያስችል አጋጣሚዎችን መፍጠር ይጠበቅበታል፡፡ሞስኮ በተዘጋጀው የነዳጅ አምራች እና ላኪ ሃገራት ስብሰባ ላይ የሩሲያው ፕሬዚዳንት ብላድሚር ፑቲን የነዳጅ ቅነሳ ስምምነቱ እስከ 2018 መጨረሻ ድረስ መሆን አለበት ሲሉ ገልፀዋል፡፡በዓለም አቀፍ የነዳጅ አቅርቦት ላይ  ማስተካካያ ማድረግ  የነዳጅ ምርቱን ወደ ነበረበት የምርት መጠን ለመመለስ እርግጠኛ ሊያስደርግ ስለሚችል ነው፡፡ እንደ ፕሬዚዳንቱ ገለፃ፡፡የአሜሪካ የኢነርጂ ኢንፎርሜሽን አስተዳደር ባቀረበው መረጃ መሰረት  ለመጠባበቂያ ከሚቀመጠው ነዳጅ ውስጥ የ6 ሚሊዮን በርሜል ቅናሽ ቢታይም ለውጭ ገበያ የሚቀርበው የነዳጅ መጠን ደግሞ 1 ነጥብ 98 ሚሊዮን ጭማሪ አሳይቷል፡፡ ( ምንጭ:  ሲጂቲኤን )   